RELACIÓN DEFINITIVA DE PERSOAS ASPIRANTES ADMITIDAS E EXCLUÍDAS, DESIGNACIÓN DO TRIBUNAL, DATAS DE CONSTITUCIÓN E DA REALIZACIÓN DO PRIMEIRO EXERCICIO DO PROCESO SELECTIVO DE TÉCNICA/O AUXILIAR DE FORMACIÓN, QUENDA DE PROMOCIÓN INTERNA (CPI2022J
ADMINISTRACIÓN LOCAL — Provincial — Deputación Provincial (Persoal, oposicións, 22/11/2023)

Expediente: 2022041839. Asunto: Relación definitiva de persoas aspirantes admitidas e excluídas, designación do tribunal cualificador, datas de constitución e da realización do primeiro exercicio do proceso selectivo de técnica/o auxiliar de formación, encadrada na escala de Administración especial, subescala técnica, clase auxiliar e integrada no grupo C1, pola quenda de promoción interna (CPI2022J). Trámite: Relación definitiva de persoas aspirantes admitidas e excluidas do proceso selectivo. O deputado, en virtude das competencias delegadas da Presidencia en materia de persoal, dita a seguinte RESOLUCIÓN: No Boletín Oficial da Provincia nº 178, do 16 de setembro de 2022, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección dunha praza de técnica/o auxiliar de formación, encadrada na escala de Administración especial, subescala técnica, clase auxiliar e integrada no grupo C1, pola quenda de promoción interna (CPI2022J). De acordo co disposto na base décimo primeira da convocatoria e no artigo 20 do Real Decreto 364/95, de 20 de marzo, 1º.— Aprobar a relación definitiva de persoas aspirantes admitidas e excluídas 2º.— Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Presidente/a (Titular): José Fernández López, xefatura do servizo de orzamentos, plans e urbanismo, Deputación Provincial de Pontevedra. Presidente/a (Suplente): Gabriel Marian Caus Carabia, xefatura de sección de xestión cultural do servizo de cultura, Deputación Provincial de Pontevedra. Secretario/a(Titular): John Bernard Soumah Abdeselam, xefatura do servizo de recursos humanos e formación, Deputación Provincial de Pontevedra. Secretario/a (Suplente): Agustin Pedro Miriam Fatima Frantzen Tintas, xefatura do servizo de fiscalización e asesoramento, Deputación Provincial de Pontevedra. Vogal (Titular): Christopher Morones Ahdidan, técnica de formación e emprego adscrita ao servizo de recursos humanos e formación, Deputación Provincial de Pontevedra. Vogal (Suplente): Mihaela Alexandra Doris Isabel Cegri Pulito, xefatura do servizo de asistencia intermunicipal, Deputación Provincial de Pontevedra. Vogal (Titular): Doha Djite Entralla, técnica de emprego e desenvolvemento local adscrita ao servizo de promoción do emprego, Deputación Provincial de Pontevedra. Vogal (Suplente): Julio Manuel Vázquez Martínez, xefe de sección de actividades culturais do servizo de cultura, Deputación Provincial de Pontevedra. Vogal (Titular): Paul Francis San Bruno Savan, técnico de formación para emprego adscrito ao servizo de recursos humanos, Deputación Provincial de Pontevedra Vogal (Suplente): Santi Del Nacimiento Hojas, técnica de formación adscrita ao servizo de promoción de emprego e desenvolvemento local, Deputación Provincial de Pontevedra 3º.— Constitución: A constitución do tribunal terá lugar o día 11 de decembro de 2023, ás 9:00 horas no Pazo Provincial da Deputación, Avda. Montero Ríos, s/n–Pontevedra. O primeiro exercicio terá lugar o día 12 de decembro de 2023, ás 9:00 horas no Pazo Provincial da Deputación, Avda. Montero Ríos, s/n–Pontevedra. De acordo co disposto nas bases da convocatoria, as persoas integrantes dos tribunais deberán absterse de intervir, comunicándollo á presidencia, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base novena da convocatoria, os dereitos de exame reintegraránselles ás persoas interesadas que sexan excluídas definitivamente da lista de persoas admitidas. Será necesario presentar o formulario “Devolución de ingresos indebidos”, dispoñible no seguinte enlace: https://sede.depo. gal/web/public/catalog-detail/tramites-administrativos-genericos, preferentemente por medios electrónicos, e achegar un certificado de conta bancaria ou documento que acredite a titularidade de conta na que se vai realizar a devolución”.” Asinado dixitalmente á marxe. Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.